Krasnyj Cholmas

Krasnyj Cholmas ( 'raudonoji kalva') – miestas Rusijoje, Tverės srityje, 150 km į šiaurės rytus nuo Tverės, 38 km nuo Bežecko, prie Neledinos upės. Rajono centras. Geležinkelio stotis, praeina plentas Tverė–Vesjegonskas. Yra krašto muziejus, Antonijevo vienuolynas (įkurtas 1461 m., griuvėsiai), Švč. Trejybės bažnyčios varpinė, XIX–XX a. pr. pirklių, gyvenamieji, viešieji pastatai.

 Istorija 
Spas na Cholmo pavadinimu šaltiniuose minimas nuo 1518 m. Gyvenvietė augo apie Antonijevo vienuolyną. 1776 m. tapo miestu ir apskrities centru, pradėtas vadinti Krasnyj Cholmu.

XIX a. pab. garsėjo odų, avalynės gamyba. TSRS laikais veikė linų gamykla.

 Šaltiniai 

Kategorija:Tverės srities miestai